सोलन के कुमारहट्टी हादसे में 2 लोगों की मौत, 22 घायल | हिम शिमला लाइव
• 14 जुलाई, 2019
अभी करीब 14 लोगों के मलबे में दबे होने की आशंका, रेस्क्यू ऑपरेशन जारी
मुख्यमंत्री ने दिए अधिकारियों को घायलों के लिए बेहतर चिकित्सा सुविधा प्रदान करने के निर्देश
राज्यपाल तथा मुख्यमंत्री ने किया कुमारहट्टी में ध्वस्त भवन पर दुःख व्यक्त
सोलन: जिला सोलन के कुमारहट्टी के समीप एक निजी होटल भवन के ध्वस्त होने के कारण उसमें उपस्थित सेना के जवानों तथा अन्य लोगों के दब जाने की घटना पर राज्यपाल आचार्य देवव्रत तथा मुख्यमंत्री जय राम ठाकुर ने दुःख व्यक्त किया है। राज्य मुख्यालय पर प्राप्त जानकारी के अनुसार, इस दुर्घटना में दो लोगों की मृत्यु हुई है, जबकि 22 घायल हुए हैं।
समाचार एजेंसी एएनआई के मुताबिक, हिमाचल प्रदेश के कुमारहट्टी में जो इमारत गिरी है, वह एक ढाबा था। इस हादसे के वक्त 30 आर्मी के जवान और 7 आम नागरिक मौजूद थे। 18 आर्मी जवानों और 5 आम नागरिकों को बचाया गया है। दो शवों को बरामद किया गया है। अभी 14 लोगों के मलबे में दबे होने की आशंका है। बताया जा रहा है कि रेस्क्यू ऑपरेशन जारी है।
राज्यपाल ने अपने शोक संदेश में ईश्वर से दिवंगत आत्माओं की शांति एवं शोक संतप्त परिवारों को इस अपूर्णीय क्षति से उबरने की शक्ति प्रदान करने की प्रार्थना की है। मुख्यमंत्री ने घटना के कारणों का पता लगाने के लिए जांच के आदेश दिए हैं। उन्होंने ईश्वर से दिवंगत आत्माओं की शांति एवं शोक संतप्त परिवारों को इस अपूर्णीय क्षति से उबरने की शक्ति प्रदान करने की प्रार्थना की तथा घायलों के शीघ्र स्वस्थ लाभ की कामना की। उन्होंने अधिकारियों को घायलों को श्रेष्ठ चिकित्सा सुविधा प्रदान करने के निर्देश दिए।
सोलन : मुख्यमंत्री...
शिमला: क्रिसमस व नववर्ष पर यातायात व्यवस्था को सुचारू बनाए रखने के लिए संबंधित विभागों को आवश्यक दिशा-निर्देश
मुख्यमंत्री के त्यागपत्र को लेकर प्रदर्शन शुरू : रणधीर शर्मा
कोटखाई गुड़िया प्रकरण: सीबीआई कोर्ट ने जैदी की जमानत याचिका को किया खारिज
प्रदेश भाजपा अपनी हार देख तनाव में : विक्रमादित्य सिंह